Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 4088

3. Megjegyzés. - E meghatározás jellemző alkalmazásáról lásd a Légi-navigációs Szolgálatok Eljárásai – Légi-jármű üzemeltetés (Procedures for Air Navigation Services - Aircraft Operations) (Doc 8168) I. Kötet, I. Rész, 4. Szakasz, 1. Fejezet 1.5 és és II. Kötet, I. Rész, 4. Szakasz, 5. Fejezet 5.4 pontját. Akadálymentes terület (Obstacle free zone) (OFZ) - A belső megközelítési, a belső átmeneti és az elvétett leszállási felületek feletti, valamint az ezen felületek által határolt földsáv azon része feletti légtér, amelybe kizárólag a légi-navigáció számára szükséges kistömegű és törhetően épített rögzített akadály nyúlik bele. Ortometrikus magasság (Orthometric Height) - Egy adott pont általában MSL magasságban kifejezett geoidhoz vonatkoztatott magassága. Pontfény (Point light) - Érzékelhető hosszúság nélkülinek látszó világító jel. Ábrázolás (Portrayal) – Az információ megjelenítése az ember számára (ISO 19117*). Helyzet (földrajzi) (Position - Geographical) - A matematikai ellipszoidhoz viszonyított és a föld felszínén lévő adott pont helyzetét meghatározó koordináta együttes (szélesség, hosszúság). Preciziós megközelítési eljárás (Precision approach procedure) - ILS, vagy PAR berendezés révén biztosított iránysáv és siklópálya információkat alkalmazó műszeres megközelítési eljárás. Eljárási QNH/QFE magasság (Procedure altitude/height) - A minimum QNH/QFE magasságon, vagy felette kijelölt és üzemszerűen alkalmazott QNH/QFE magasság, amely célja a közbeeső/befejező megközelítési szakaszon előírt süllyedési mértékű/szögű stabilizált süllyedések számára teret biztosítani. Eljárási forduló (Procedure turn) - Manőver, amely során először a kijelölt repülési útirány elhagyására kell fordulót végezni, ezt egy ellentétes irányú forduló követi, amely a légi-járműnek lehetővé teszi a kijelölt repülési útiránnyal ellentétes irány felvételét és az azon való továbbrepülést.

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes